กินยาคุม2เม็ดติดกันบ่อยๆ จะมีผลอะไรมั้ยคะ
สวัสดีค่ะ ยาคุม 2 เม็ดในที่นี้น่าจะหมายถึงยาคุมกำเนิดฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ รับประทานครั้งและ 1 หรือ 2 เม็ด จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังการกินยาคุมฉุกเฉินบ่อยๆ อย่างแรกก็คือเป็นวิธีการคุมกำเนิดที่ประสิทธิภาพต่ำกว่าวิธีอื่น ทำให้มีโอกาสตั้งครรภ์ได้เช่นกัน และมีผลข้างเคียงมากดังกล่าวไป การรับประทานบ่อยๆและนานๆติดต่อกัน ยังไม่ได้มีภาวะแทรกซ้อนที่ยืนยันในทางการแพทย์ มีงานวิจัยบางชิ้นกล่าวว่าจะเพิ่มโอกาสการตั้งครรภ์นอกมดลูกได้ แต่ก็ยังไม่ได้เป็นที่ยอมรับอย่างไรก็ตาม แนะนำว่าถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก